ਨਾਚੋਜ਼
ਨਾਚੋਜ਼ (ਅੰਗਰੇਜ਼ੀ: Nachos) ਉੱਤਰੀ ਮੈਕਸੀਕੋ ਦਾ ਇੱਕ ਟੈਕਸ-ਮੈਕਸ ਖਾਣਾ ਹੈ। ਇਹ ਖਾਣਾ ਟੋਰਤੀਆ ਚਿਪਸ ਅਤੇ ਪਨੀਰ ਜਾਂ ਪਨੀਰ-ਆਧਾਰਿਤ ਸੌਸ ਤੋਂ ਬਣਦਾ ਹੈ ਅਤੇ ਇਸਨੂੰ ਅਕਸਰ ਇੱਕ ਸਨੈਕ ਵਜੋਂ ਪੇਸ਼ ਕੀਤਾ ਜਾਂਦਾ ਹੈ। ਕੁਝ ਹੋਰ ਪਦਾਰਥ ਪਾਉਣ ਤੋਂ ਬਾਅਦ ਇਸਨੂੰ ਪ੍ਰਮੁੱਖ ਖਾਣੇ ਵਜੋਂ ਪੇਸ਼ ਕੀਤਾ ਜਾਂਦਾ ਹੈ। ਇਸਨੂੰ ਪਹਿਲੀ ਵਾਰ 1943 ਵਿੱਚ ਇਗਨਾਸਿਓ "ਨਾਚੋ" ਆਨਾਇਆ ਦੁਆਰਾ ਬਣਾਇਆ ਗਿਆ ਸੀ। ਸਭ ਤੋਂ ਪਹਿਲੇ ਨਾਚੋਜ਼ ਦੇ ਵਿੱਚ ਮੱਕੀ ਦੇ ਭੁੰਨੇ ਹੋਏ ਤੋਰਤੀਆ ਉੱਤੇ ਸ਼ੈਡਰ ਪਨੀਰ ਅਤੇ ਕੱਟੀਆਂ ਹੋਈਆਂ ਹਾਲੇਪੀਨੋ ਮਿਰਚਾਂ ਪਾਈਆਂ ਗਈਆਂ ਸਨ।

ਇਤਿਹਾਸ
ਇਹ ਪਹਿਲੀ ਵਾਰ ਟੈਕਸਾਸ ਦੀ ਬਾਰਡਰ ਦੇ ਨੇੜੇ ਮੈਕਸੀਕਨ ਸ਼ਹਿਰ ਪੀਏਦਰਾਸ ਨੇਗਰਾਸ ਵਿੱਚ ਬਣਾਇਆ ਗਿਆ। 1943 ਵਿੱਚ ਈਗਲ ਪਾਸ ਵਿਖੇ ਨਿਯੁਕਤ ਅਮਰੀਕੀ ਫੌਜੀਆਂ ਦੀਆਂ ਪਤਨੀਆਂ ਪੀਏਦਰਾਸ ਨੇਗਰਾਸ ਵਿਖੇ ਖਰੀਦਦਾਰੀ ਕਰ ਰਹੀਆਂ ਸਨ ਅਤੇ ਉਹ ਇੱਕ ਰੈਸਤੋਰਾਂ ਵਿਖੇ ਪਹੁੰਚੀਆਂ ਜੋ ਉਸ ਦਿਨ ਲਈ ਪਹਿਲਾਂ ਹੀ ਬੰਦ ਹੋ ਚੁੱਕਿਆ ਸੀ। ਰੈਸਤੋਰਾਂ ਦੇ ਮੁਖੀ ਇਗਨਾਸਿਓ ਆਨਾਇਆ ਨੇ ਰਸੋਈ ਵਿੱਚ ਮੌਜੂਦ ਸਮਾਨ ਦੀ ਵਰਤੋਂ ਕਰ ਕੇ ਇੱਕ ਨਵਾਂ ਖਾਣਾ ਤਿਆਰ ਕੀਤਾ।

ਸਮੱਗਰੀ

 ਮੀਟ
 ਹੈਲੇਪੀਨੋ
 ਜੈਤੂਨ
 ਲਸਣ
 ਪਿਆਜ਼
 ਆਚਾਰ
 ਟਮਾਟਰ
 ਪਨੀਰ

ਹਵਾਲੇ 

ਖਾਣਾ